La Generalitat declara festiu el dilluns 16 de març als efectes escolars a Sagunt
27 de febrer 2020

La Conselleria d’Educació, Cultura i Esports ha autoritzat la modificació del calendari escolar del curs 2019-2020 a l’alumnat que cursa estudis en la localitat, per la qual cosa es declara festiu el dilluns 16 de març de 2020. La proposta de modificació la va fer el Consell Escolar Municipal en la sessió extraordinària celebrada el 23 de gener de 2020, a canvi de retardar un dia la finalització del curs. 

El regidor d'Educació, José Manuel Tarazona, ha declarat que es comunica a la comunitat educativa i a la ciutadania «**perquè puguen organitzar les seues activitats en les aules i programació docent, així com perquè la resta dels ciutadans afectats per la mesura que puguen estar previnguts**». 

En la resolució comunicada a l’Ajuntament de Sagunt s'indica que esta modificació suposa que es declara lectiu i, per tant, últim dia del curs el divendres 19 de juny per a l’Educació Infantil i Primària; el dimecres 17 de juny per a l'Educació Secundària Obligatòria, Batxillerat, Formació Professional, l'alumnat que cursa programes formatius de Qualificació Bàsica i per als ensenyaments esportius i artístics de règim especial; el dijous 25 de juny per a l’alumnat que curse ensenyaments de Formació Professional Bàsica de segona oportunitat i per als ensenyaments d'idiomes, i el dilluns 15 de juny per a la Formació de Persones Adultes.![](/media/z4anwgyz/34_c_modificacion_calendario_escolar_2019_2020.jpg) 

​​

*   [](http://www.facebook.com/sharer.php?u=https://aytosagunto.es/va/actualitat/la-generalitat-declara-festiu-el-dilluns-16-de-marc-als-efectes-escolars-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-generalitat-declara-festiu-el-dilluns-16-de-marc-als-efectes-escolars-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-generalitat-declara-festiu-el-dilluns-16-de-marc-als-efectes-escolars-a-sagunt/ "Linked In")
*   [](mailto:?body=https://aytosagunto.es/va/actualitat/la-generalitat-declara-festiu-el-dilluns-16-de-marc-als-efectes-escolars-a-sagunt/)